என்பதை நீ அறியாதவனா? ஆகவே விதியின் பிடியில் சிக்கி, கதியின்றி வாடுபவர்கள், 'சஞ்சிகை’ பிரதோஷ வழிபாட்டால் விதியின் கோரப்பிடியிலிருந்து விடுபட்டு பேரின்பம் அடைவார்கள் என்பது நிச்சயம்! அடுத்து, ஆனி மாதத்தில், சுக்ல பட்சத்தில் வருகின்ற பிரதோஷத்தைப் பற்றிக் கூறுகிறேன்.....கேட்பாயாக.... அப்படி வருகின்ற பிரதோஷத்திற்கு ‘தஸாங்குஸம்' என்று பெயர்... 'எம்மை விட்டுச் செல்வமெல்லாம் ஓடி விட்டதே... எம்மிடம் பணம் இல்லையே... நாம் வைத்திருந்த பொருட்களையெல்லாம் இழந்துவிட்டோமே...’ என்று அரற்றுபவர்களெல்லாம் 'தஸாங்குஸ’ பிரதோஷ வழிபாட்டை முறையாகச் செய்தால், இழந்த செல்வங்களைத் திரும்பப் பெறுவதோடு மட்டுமல்லாமல், மறு பிறவியில் மன்னனாயும் பிறப்பர், அறிந்தாயா? போகா! இப்பொழுது நான் உன்னைச் சில கேள்விகள் கேட்கப்போகிறேன்... மனிதர்கள் இறக்கும்போது ஏன் பயப்படுகிறார்கள்?